20.januar+-+torsdag

Til stede: Camilla, Silje J, Silje B, Janne og Rune.

Innsjekk: Dagen startet med en runde rundt bordet hvor alle fortalte hvordan de hadde det. Man kom naturlig inn på tema for i går som naturlig nok ble sabotørhendelsen.

Silje B: Fikk dårlig samvittighet i går, men innså ikke at det faktisk hadde gått inn på Silje J før hun leste refleksjonen på wiki. Dermed ble skyldfølelsen større når hun leste bloggen.

Silje J: Gruppe teori er viktig i en slik situasjon, dette kan vi bruke.

Camilla: Følte at refleksjonene i bloggen ble litt unnskyldende i stedet for reflekterte. Det forelå antageligvis et behov for å forklare egen adferd, både ovenfor seg selv og gruppen. Dette kan ses på som et resultat av en opplevelse av å bli "offer" for naturlige gruppeprosesser som vi fant skremmende å være en del av.

Silje J/B?: Man fikk et behov for å forklare sin side av situasjonen.

Janne: Synes det var veldig nyttig å lese Silje J sin versjon av saken (Rune også!).

De fleste har hatt en grei morgen og gleder seg til dagens arbeid. Det hele eskalerer i applaus når Janne forteller om sin nye kontakt som har gitt henne masse nyttig vi kan bruke til oppgave. Alle blir begeistret og føler at dette vil gå bra! Videre diskuterer vi dagens plan slik at alle vet hva de skal gjøre, dette skaper ogsp en positiv energi (vet jeg ikke skal bruke det uttrykket her Janne ;)) i gruppen.

Det skjer ikke noen store hendelser i løpet av dagen, etter lunsj har vi et oppdateringsmøte hvor alle forteller hva de har gjort/skal gjøre. Her merker Kahle seg at gruppen ikke tar tak i Janne sin beskjed som er at hun ikke har noe konkret å jobbe med. Gruppen diskuterer dette og sammen finner vi noe som Janne kan gjøre. Dette kan vi lære noe av!

Utsjekk: Camilla forteller at hun har vært produktiv, hatt det fint, er optimistisk...men veldig sliten! Merker seg at man blir veldig sliten av EiT! Gruppen foretok også SPGR-testen igjen og Camilla føler at det ble ganske likt som forrige gang (hvordan hun stemte).

Gruppen diskuterer hvordan Endre S. forteller om grupper som er preget av en veldig hyggelig stemning kan bli lite produktive. Det er viktig å kunne si i fra til hverandre og ikke bare si "ja det var en god ide" når man egentlig vil komme med innspill. Eksempel på dette kan være når Janne presenterte problemstillingen, det ble møtt med: "ja, hvorfor ikke". Kanskje man burde være mer kritisk!?

Silje J: Her savner jeg noen flere øvelser i regi av EiT som kunne ha fått oss til å komme over denne bli likt tilstanden som preget den første uken. Dette kunne kanskje ha fått oss til å være mer produktiv!

Janne: Har gjort mye i dag. Meget fornøyd med dropbos som gjør at vi samarbeider på en enkel og god måte!

Silje B: Føler at hun knoter litt mye med forskjellig. Er en perfeksjonist som vil ha alt perfekt og derfor blir hun skeptisk til eget arbeid. Camilla sier at vi andre kan se på det hun har gjort og komme med eventuelle innspill. Camilla sier også at hun kunne ha bidrat litt mer når Silje B når det gikk sakte frem.

Videre diskuterer gruppen litt hvordan man føler at man ikke er "eksperter" innenfor sitt felt og at tittelen på faget er litt unaturlig. Camilla synes den engelske tittelen: "experts in teamwork" passer mye bedre. Rune mener han har tatt utrolig mange steg når det kommer til det å tenke gruppeprosess, noe han vil kunne ta med seg videre!

En liten refleksjon
Vi jobbet godt i dag, og det var ikke mye nevneverdig interaksjon mellom gruppemedlemmene. Gruppen ser ut til å fungere bra, fordi vi er hyggelige, men vi har også fått noe trening i å konfrontere hverandre, være ærlige og oppriktige når det er nødvendig. I følge Endre Sjøvold (se kompendium) er hyggelige grupper ikke spesielt produktive. Det er først når man våger å konfrontere hverandre at gruppen opplever en trygghet, fordi man vet hvor man har hverandre, og slik kan oppriktig hyggelighet utvikles, uten at dette går på bekostning av gruppens produktivitet. Camilla tenker at vår gruppe kan ha vært for hyggelige for lenge, men ser selv ikke tydelig for seg hvor hun kunne konfrontert andre gruppemedlemmer ytterligere.

Kommentar fra Kahle: Første del er det bra dere har med litt sitater fra gruppemedlemmene, men dere må og gjerne reflektere litt rundt disse. Hva tenker f eks de andre gruppemedlemmene om det som blir sagt? Ellers er det en bra logg, også veldig bra at dere har begynt å tatt inn teori fra kompendiet.